CELEX: C2005/217/94
Language: fi
Date: 2005-09-03 00:00:00
Title: Yhteisöjen ensimmäisen oikeusasteen tuomioistuimen määräys, 28 päivänä kesäkuuta 2005, asiassa T-386/04, Eridania SpA ym. vastaan Euroopan yhteisöjen komissio (Sokerialan yhteinen markkinajärjestely — Hintajärjestelmä — Alueellistaminen — Alijäämäalueet — Italian luokitus — Markkinointivuosi 2004/2005 — Asetus (EY) N:o 1216/2004 — Kumoamiskanne — Luonnolliset henkilöt ja oikeushenkilöt — Tutkimatta jättäminen)

3.9.2005   
            
            
               FI
            
            
               Euroopan unionin virallinen lehti
            
            
               C 217/43
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN MÄÄRÄYS,
   28 päivänä kesäkuuta 2005,
   asiassa T-386/04, Eridania SpA ym. vastaan Euroopan yhteisöjen komissio (1)
   
   (Sokerialan yhteinen markkinajärjestely - Hintajärjestelmä - Alueellistaminen - Alijäämäalueet - Italian luokitus - Markkinointivuosi 2004/2005 - Asetus (EY) N:o 1216/2004 - Kumoamiskanne - Luonnolliset henkilöt ja oikeushenkilöt - Tutkimatta jättäminen)
   (2005/C 217/94)
   Oikeudenkäyntikieli: italia
   Asiassa T-386/04, Eridania Sadam SpA, kotipaikka Bologna (Italia), Italia Zuccheri SpA, kotipaikka Bologna, Zuccherificio del Molise SpA, kotipaikka Termoli (Italia), CO.PRO. B — Cooperativa produttori bieticoli Soc. coop. rl, kotipaikka Minerbio (Italia), SFIR — Società fondiaria industriale romagnola SpA, kotipaikka Cesena (Italia), edustajinaan asianajajat G. Pittalis, I. Vigliotti, G. M. Roberti, P. Ziotti ja A. Franchi, prosessiosoite Luxemburgissa, vastaan Euroopan yhteisöjen komissio (asiamiehinään C. Cattabriga ja L. Visaggio, prosessiosoite Luxemburgissa), jota tukee Euroopan unionin neuvosto (asiamiehenään F. Ruggeri Laderchi), jossa vaaditaan valkoisen sokerin johdettujen interventiohintojen vahvistamisesta markkinointivuodeksi 2004/2005 30 päivänä kesäkuuta 2004 annetun komission asetuksen (EY) N:o 1216/2004 (EUVL L 232, p. 251) 1 artiklan d kohdan kumoamista, ensimmäisen oikeusasteen tuomioistuin (viides jaosto), toimien kokoonpanossa: jaoston puheenjohtaja M. Vilaras sekä tuomarit M.E. Martins Ribeiro ja K. Jürimae; kirjaaja: H. Jung, on 28.6.2005 antanut määräyksen, jonka määräysosa on seuraava:
   
               1)
            
            
               Kanne jätetään tutkimatta.
            
         
               2)
            
            
               Associazione nazionale bieticoltorin, Consorzio nazionale bieticoltorin ja Associazione bieticoltori italianin väliintulohakemuksista ei ole tarpeen lausua.
            
         
               3)
            
            
               Kantajat vastaavat omista oikeudenkäyntikuluistaan ja velvoitetaan korvaamaan komission oikeudenkäyntikulut.
            
         
               4)
            
            
               Neuvosto vastaa omista oikeudenkäyntikuluistaan.
            
         
      (1)  EUVL C 284, 20.11.2004.